karel $$ doen te weten eenen iegelicken tegewoirdich ende
toecomende dat van ontvangen hebben die oitmoedige supplicatie
van willem brieders jonck geselle oude omtrent 21 jaeren
ongehouwe woenen binnen onse stadt van leeuwe ende
scuttere aldaer vanden voetboghe inhouden hoe dat
de voirs. gulde huen vogel geschoten hadden nader onder
gewoenten voer theilicht sacrament dach lestleden ende dat
mits dien der selven gulden competeerde alleenlick openbaer
feeste voer huer camer te houden met seclusen van alleen
anden gulden inder voirs. onse stadt wesen tot sacraments
dach voirs. incluys gemerct dat die andere gulden elck
op huer tyden als zij hueren voghel schieten gelycke
preeminentie van feesten hebben met seclusien vanden
anderen gulden ende het zoe zy dit nyemanden vanden
andere gulden en betaempde noch geoirloeft en was op den
selven tijt als de voirs. vanden voetboge huer voirs. feeste
hielden die dueren nader onder gewoenten tot sacraments
dach incluys eenige openbaer feeste op| oft voer huer
camer te houden desen nochtans niettegenstaende soe heeft
op sacraments dach lestleden die avonts hen gevordert een
genoempt willem van gelmen een vanden colvenriers gulden
in syn gulde ome te gaen gane met eender tellooren ende
feeste van die colvenriert camer te makene ende teekende
opte selve teillore metten voirs. crye die ghene die met
hem die voirs. feeste houden ende maken wouden soe
verre dat die selve willem met zynen medegesellen die met
hem adhereerden hebben voer hueren gulden camer geset ende
ontsteken een pecvat opden selven sacramente avont lestleden
makende ende houwen aldair feeste dwelck vernomen hebben
die voirs. vanden voetboghe soe hebben die voirs. suppliant ende lybrecht
speken guldebruederen vanden voirs. voetboghe aende voirs.
vanden colvenriert gegaen hen adverterende dat zy souden
desisten van enige feeste voer huer conne te houden
maer dat zy den voirs. voetboghe die lieten hanteren
achtervolgens der onder gewoenten dair die voirs. willen
ende syne adherenten vande colvenriert antworden dat zy dat
nyet doen en zouden maer huer feeste continueren seggende
noch tot dien dat zy tselve souden doen in spyt vanden
ghenen diet leet woit ende wilden noch darenboven den voirs.
suppliant ende lybrechte speken slaen ende dat gedaen synde
die voirs. willem van gelmen ginck staen roepen voer den
stathuys der voirs. onse stat van leeuwe dese oft gelycke
woerden in effectie ic hebbe dese feeste gemaeckt ende
int werk gestoken ende sal noch wel een mes in myn handen
houden connen of dat mach dat daer nae die hooftman
vander voirs. gulden vanden voetboghe es gegaen met eenen
synen diene voer die camere vanden colvenriers ende heeft
die selve diene vuyt bevele van synen meestere tpeckvat
afgestooten mits den welcken syn die voirs. colvenriert totten
getale van viven te messe gegaen ende hebben den voirs.
hoofman ende synen diene opgeloopen ende op hen geslagen
soe dat die voirs. suppliant die was gegaen tot opde camer
vanden voetboghe hooren tgeruchte is terstont afgecomen
ende heeft inden hoop geloopen geslagen ende gequetst
eenen genoempt peetere van gelmen soen willeme die de
feeste begonst hadde in syn stouwe ende slach daer af
egheen peryckel vander doot en was ende daer om hy de strate
noyt en heeft dorven laten noch te bedde gheleghen. ende
die suppliant heeft ter contrarien inden selven gevechte ontfangen
diverse dootwonden inden hoofde ende inden arm die hem benaest
overhouden was sal dat hy ver doot daer bleeft liggen nietmin
de voirs. peeter van gelmen heeft hem geabsenteert beduchten
de voirs. suppliant sterven soude vander quetsuren maer is
de selve suppliant by zeer goeden toestene ende bewaernisse genesen
maer blijft verminckt inden arm ende de voirs. peeter van gelmen
es by onnaxemheit quaden bewaren faultren ende versnemenissen
van chirurgyn binnen thien oft twelf dagen gestorven
ende hoewel tvoirs. stuck es zeer onnosel ende sulck dat
noie recht schynt den suppliant inden dootslach niet gehouden
te zijne besuugt gemerct dat die woude egheen doot woude
en es geweest hoewel by onaxemheit ende neghligencie vanden
aflivighen oft cirurgyn de voirs. peeter van live ter doot
gecomen es nochtans beducht hem die suppliant rigeur van
justicien want aengaen den live zeer perikeuleux es dingen
ende en soude hem onder ons niet dorven houden noch verkeeren
maer in vreemde landen ende contreien in grooter armoden
moeten leven soe verre hem onse gratie hier op nyet
gedeylt en waere alsoe de voirs. suppliant seet ons daerom
oitmoedelyck bidden soe eest dat wij dese aengesien compassie
ende medeliden hebben metten voirs. suppliant ende willen hem in
dese gracie ende genade prefereren den rigeur van justicien
hebben den selven suplliant ingevalle boven geremitteert
quytgesconden ende vergheven remitten quytschelden ende
vergheven vuyt onse sunderlinger gratien by desen speyt
ongeval ende dootslach voirscrevenen metgaders alle penen ende
amenden corporelle ende criminelle daer inne hy hem
overmits ende vuyt saken van tgene des voirs. es tegens ons
onse hoocheit ende justitie enichssins mach hebben mesgaen
ende hebben hem dien aengaende gerestitueert ende gestelt
restituen ende stellen tot syne goeder famen ende name
in onsen lande van brabant ende andere onser landen ende
heerlicheden ende tot zyn goeden niet geconfiscueert
syn soe verre daer vuyte waren imponerende hier op een
ewich geswych ende stilecie onser procureur generael ende allen
anderen onser richteren justicieren ende officieren hoedanighe
die syn oft wesen moghen satisfactie is nochtans
jerst ende al voeen gedaen der pertien getuterisseert syn
soe verre daer enige toestonde ende de noch niet gedaen
en ware cuul alleenlick behoudet dat die voirs. suppliant tvoirs.
ongeval tegens ons beeten sal gelegentheit van$ mesdaet
ende faculteyt van synen goeden ende oick dat hij gehouden
syn sal te betalen die redelicke costen van justicien in den
daer enighe gedaen syn ter taxatien ende arbitragien van onsen
eenen ende getruwen den cancellier ende $uden van onsen
rade in brabant dien wij daer toe comitteeren bij dese
ontbieden daerom ende bevelen onse voirs. cancellier
ende roudsluden dat voer hen geroepen die ghene die *
behoeren sullen geroepen te zyne zy procederen wel ende
duechdel ter verificatien ende intermente van dese ende
dat gedaen ende de voirs. cuul beternisse ende costen van
justitien getaxeert gearbitreert ende betaelt alst
behoeren sal van welcke cuul beternisse die ghene
van onsen rentmeesters dien dat aengaet gehouden werdt
ontfanck te maken rekeninghen ende reliqua te doene tot onsen
proffijte metten anderen van syne ontfange zy onse
drosset van brabant meyere van loven baillien van nyvelle
ende van onse walsthen lande van brabant amman van
bruessel schouthetten van antwerpen ende vanden bossche
ende alle andere onse ende onse vasallen ende smale heeren
richten justicien en de officieren ons voirs. lants van brabant ende van
overmaze ende anderen onse landen ende heerlicheden
hoedanige die syn oft wettelycs mogen tegenwordige ende toecomende
huere stathouderen elcken van hen dan voirs. suppliant van
dese onse tegewoirdigen gracien remissen ende
quytsceldingen gelyck ende inder mannen voirscreven tot
ewigen dagen peiselyck vredelyck volcomelick doen ende laten
gebruycken sonder hem ter contrarien van dien te doene
oft laten geschieden nu noch in toecomende tyden ennigen
hinder stoot oft letsel in synen line oft goeden in
enigen manieren maer by alsoe hy oft enigen van
syn voirs. ongeconfisqueerden goeden ter com$$ voirs.
enighssins aengetast gearresteert oft becommert waren
sy die selve in die gevalle terstont ende sonder
vertreck ontslaen ende stellen oft ontsla$$ ende stellen
doen tot geheelder ende volcomender delivereren want ons
alsoe gelieft ende ten eynde dat dit vast ende gestadigh
zy ende blyve tot ewige dagen soe hebben wij onse
segel hier aen daer hanghen behouden ons in allen
anderen saken ons rechts ende eenen iegelycken des zyns
gegeven in onse stadt van bruessel voirs. inde maent
van octobre int jaer ons heren duysent vyfhondert
ende negenthiene ende van onse rycken $erde
aldus stondt gescreven onder opte plycke bijden
coninck in zynen raede ende gheteekent rysele ende
noch visa
gecollationneert ende bevonden
$deren metten originale
by my
n strate